Tiltale for overtrædelse af straffelovens § 171, dokumentfalsk.
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Betalingsmidler, dokumenter og bevismaterialer;

/

27-årig mand fundet skyldig i dokumentfalsk
27-årig mand fra Vejle idømt 40 dages betinget fængsel for dokumentfalsk med et
karakterblad.  

Sagsnummer: SS 99-162/2021.   

Den 27-årige mand var tiltalt for i juni 2020 at have begået dokumentfalsk ved over for Er-
hvervsakademi Aarhus at have gjort brug af et karakterblad, som ikke hidrørte fra de an-givne
steder, idet tiltalte havde ændret en linje i karakterbladet, hvor der oprindeligt frem-gik Kemi
Skriftlig C karakteren 02 til faget Engelsk Mundtlig B med karakteren 4, ligesom han slettede
indhold på karakterbladet, hvoraf det oprindeligt fremgik, at han havde af-brudt uddannelsen
på Skole og at karakterbladet ikke var et eksamensbe-vis.   

Den 27-årige mand nægtede sig skyldig. Retten fandt det imidlertid bevist, at tiltalte havde
forfalsket dokumentet som beskrevet i anklageskriftet og lagde vægt på dokumenternes
udformning samt en vidneforklaring fra en ansat i studieadministrationen hos Skole, som for
retten havde forklaret, at karakterbladet ikke blev udformet sådan fra
uddannelsesinstitutionens side. Retten fandt det derudover bevist, at tiltalte havde forfal-sket
dokumentet med henblik på at skuffe i retsforhold, idet tiltalte selv havde erkendt at have haft
en mistanke om, at der var noget galt med dokumentet, da han godt vidste, at han havde fået
00 i karakter i mundtligt engelsk, og desuagtet fremsendte det som doku-mentation for sine
engelskkundskaber i forbindelse med hans 2. prioritets ansøgning om uddannelsen på
engelsk. Retten fastsatte straffen til 40 dages fængsel og lagde ved strafud-målingen vægt på
karakteren af forbrydelsen. Retten gjorde under hensyntagen til tiltaltes gode personlige
forhold fængselsstraffen betinget med vilkår om samfundstjeneste.